
PROIECT  DE HOTĂRÂRE

privind aprobarea bugetului de venituri şi cheltuieli, a criteriilor şi a obiectivelor de performanţă ale S.C. „HORTICULTURA” S.A. Timişoara pe anul 2007
Consiliul Local al  Municipiului Timişoara;

Având în vedere Referatul nr.SC2007- 11504/18.05.2007 al Primarului Municipiului Timişoara, domnul GHEORGHE CIUHANDU;

În baza Hotărârii  Consiliului de Administraţie  al S.C. „HORTICULTURA” S.A. Timişoara din data de 14 mai 2007;
Având în vedere avizele Comisiei pentru studii, prognoze, economie, buget, finanţe, impozite şi taxe, a Comisiei  pentru administrarea domeniului public şi privat, servicii publice şi comerţ, regii autonome şi societăţi comerciale, a Comisiei pentru administraţie locală, juridică, ordine publică, drepturile omului şi probleme ale minorităţilor şi a Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;

Având în vedere prevederile Ordinului Ministrului Finanţelor  nr. 616/04.05.2000 pentru aprobarea Normelor metodologice privind modul de întocmire a bugetului de venituri şi cheltuieli de către agenţii economici;

Având în vedere  prevederile Legii nr.486/27.12.2006 a bugetului de Stat pe anul 2007;
Având în vedere prevederile art.4 alin.3 din  Ordonanţa de Urgenţă a Guvernului nr. 79/2001 privind întărirea disciplinei economico-financiare şi alte dispoziţii cu caracter financiar;

Având în vedere Legea nr. 571/2003 privind Codul Fiscal cu modificările şi completările ulterioare;

În conformitate cu prevederile art. 36, alin. 2, lit. b din Legea administraţiei publice locale nr.215/2001, republicată;

În temeiul art. 45  din Legea nr. 215/2001 privind administraţia publică locală, republicată;




         H O T Ă R Ă Ş T E :

Art.1: 
Se aprobă bugetul de venituri şi cheltuieli pe anul 2007  al S.C. „HORTICULTURA” S.A. Timişoara, în conformitate cu Anexa 1 care face parte integrantă din prezenta hotărâre.

Art.2: Se aprobă criteriile  şi obiectivele de performanţă pe anul 2007 ale                                          S.C. „HORTICULTURA” S.A. Timişoara prevăzute în Anexa 2 care face parte integrantă din prezenta hotărâre.

Art.3: Aprecierea gradului de îndeplinire a fiecărui criteriu şi obiectiv de performanţă din Anexa 2 se va limita la maximum 110%.
Art.4: Prezenta hotărâre  conţine formulele de calcul ale criteriilor şi obiectivelor de performanţă în Anexa 3 care face parte integrantă din prezenta hotărâre.
Art.5: Cu aducerea la îndeplinire a prezentei hotărâri se încredinţează Direcţia Economică şi Direcţia de Mediu din cadrul Primăriei Municipiului Timişoara precum  şi                                     S.C. „HORTICULTURA” SA Timişoara.

Art.6: Prezenta hotărâre se comunică:

· Prefecturii Judeţului Timiş;

· Primarului Municipiului Timişoara;

· Direcţiei Economice;
· Direcţiei de Mediu;

· Direcţiei Fiscale;
· Direcţiei Patrimoniu;

· Direcţiei Edilitare;

· Direcţiei Urbanism;
· Direcţiei Drumuri şi Transporturi;

· Direcţiei Comunicare;

· Direcţiei de Dezvoltare;
· Serviciului Audit Public Intern;

· Serviciului Juridic;

· S.C. „HORTICULTURA” S.A. Timişoara;

· Mass-media locale.

Preşedinte   de   şedinţă,




 
Consilier,






      
